
Rahu tn 7 ja lähiala detailplaneeringu vastuvõtmine ja avaliku väljapaneku korraldamine. 
1 Asjaolud ja menetluse käik

Detailplaneeringu algatamise ettepaneku on esitanud Neptunus OÜ juhatuse liikme Raul Vanem´a isikus. 
Detailplaneeringuga on ette nähtud viis krunti, millest on kolm hoonestatavat ärimaa krunti (kaks riigimaast), üks tootmismaa krunt alajaama paigaldamiseks ning üks liiklusmaa krunt uue sõidutee rajamiseks. Hoonete lubatud kõrgusvahemik on 4-17 m. Parkimine toimub krundisiseselt, parkimiskohtade üldarv on 436 tk. Rahu tn äärde on ettenähtud puudeallee ning parkimisplatside juurde uue kõrghaljastuse istutamine. Madalhaljastus planeeritakse kõrghaljastuse vahele ja piki kinnistu idapoolset piiri. Juurdesõit alale on Rahu tn-lt lähtuvalt Lääne tänava ja planeeringuala põhjapiirini kavandatud uue tänavalõigu kaudu. Jalakäijate juurdepääs on piki Rahu tn ääres kulgevat kõnniteed. Planeeringuga määratakse ka tehnovõrkude asukohad.
Detailplaneering sisaldab kehtiva Narva linna üldplaneeringu täpsustamise ettepanekut. Planeeritava ala pindala on ca 4,7 ha. Detailplaneering algatati 36.04.2007.a. Narva Linnavolikogu otsusega nr 141. 
Detailplaneering on koostatud vastavuses Planeerimisseaduse ja lähteülesande nõuetega. Narva LV Arhitektuuri- ja Linnaplaneerimise Amet teeb ettepaneku detailplaneering vastu võtta ja korraldada selle avalik väljapanek.
 2 Õiguslikud alused

Vastavalt kohaliku omavalitsuse korralduse seaduse §22 lõikele 2 ja Planeerimisseaduse §18 lõikele 1 ja lõike 7 punktile 2 teeb kohalik omavalitsus otsuse detailplaneering vastu võtta ning korraldada selle avalik väljapanek.
3 Otsus
1) Vastu võtta Rahu tn 7 ja lähiala detailptaneering ning korraldada avalik väljapanek.

2) Avalikustada detailplaneeringu vastuvõtmine ja avaliku väljapaneku korraldamine kohalikes ja maakondlikes massiteabevahendites.

4 Rakendussätted

1) Otsus jõustub teatavakstegemisest.

2) Otsust on õigus vaidlustada Tartu Halduskohtu Jõhvi kohtumajas 30 päeva jooksul alates jõustumisest.

